section_heading: Biografija umjetnika
paragraph_text: Od 1917. do 1922. Buraček je podučavao likovnu umjetnost na Ukrajinskoj državnoj akademiji umjetnosti u Kijevu, i potom na Kijevskom državnom institutu za umjetnost te kijevskoj Glazbenoj i dramskoj visokoj školi «Mikola Lisenko». Potom se odselio u Harkiv gdje je 1925. postao rektor Harkivskog instituta za umjetnost. Godine 1934. Buraček se vratio u Kijev gdje je ponovno počeo podučavati na Kijevskom državnom institutu za umjetnost.